**Projekat „Kvalitetno obrazovanje za sve“**

**(*Quality Education for All – Quality ED Montenegro*)**

**Crna Gora**

**Kriterijumi za izbor osnovnih škola**

Da bi bile izabrane za učešće u projektu „Kvalitetno obrazovanje za sve“, osnovne škole treba da pokažu spremnost za unaprjeđivanje rada na podsticanju inkluzivnosti škole i demokratskog okruženja kroz osnaživanje kompetencija nastavnika, učenika i građana u zajednici o konceptu, obrazovnim politikama, praksi baziranim na [konceptu kompetencija za demokratsku kulturu Saveta Evrope](https://rm.coe.int/competences-for-democratic-culture-srp/1680782138).

Škole će biti izabrane na osnovu sledećih kriterijuma:

* **Promocija različitosti i interkulturalnosti** (**uključujući ekonomske, socijalne, kulturne, vjerske, nacionalne i jezičke razlike)**

Škole treba da pokažu da se u njihovim prostorima već odvijaju aktivnosti koje u nekom obliku promovišu vrijednosti, stavove, vještine, znanje i kritičko razumijevanje koji se ovim projektom zagovaraju. U kombinaciji sa ostalim kriterijumima, poželjno je da školu pohađaju učenici koji dolaze iz marginalizovanih grupa ranjivih na društvene stigme.

* **Geografska raspoređenost**

Uzeće se u obzir geografska raspoređenost škola kako bi Projekat bio proporcionalno implementiran širom Crne Gore tako da će po pet škola biti izabrano iz južnog, centralnog i sjevernog dijela države.

* **Veličina škole**

Uzorak škola treba da bude takav da čini mješavinu malih, srednjih i velikih gradskih škola. Selekcijom će se obuhvatiti male škole (manje od 400 učenika), srednje (400-900 učenika) i velike škole (preko 900 učenika).

* **Etos škole**

Uključenost đece sa posebnim obrazovnim potrebama iz marginalizovanih grupa i dr. rad sa đecom. Spremnost, otvorenost, edukovanost, motivisanost, timski rad, promocije u zajednici.

* **Motivisanost**

Motivacija škole je ključni kriterijum izbora, koja se ogleda se u spremnosti škole da:

- jača demokratsku kulturu i povoljno inkluzivno okruženje u školskoj sredini;

- organizuje i pohađa aktivnosti jačanja kapaciteta i promotivne aktivnosti;

- blisko sarađuje sa lokalnom zajednicom u ostvarenju ciljeva demokratskog učenja;

- dokumentuje planirane i sprovedene aktivnosti kroz razvojne planove, publikacije i slično;

- prenosi dobre prakse i iskustva na ostale škole.

**POSTUPAK IZBORA**

Predstavnici Ministarstva prosvjete, Zavoda za školstvo, Programske kancelarije Savjeta Evrope u Podgorici i Delegacije Evropske unije u Crnoj Gori u svojstvu posmatrača, zajednički će donijeti odluku o izboru 15 osnovnih škola u Crnoj Gori, uzimajući u obzir definisane kriterijume za izbor, o čemu će škole biti obaviještene postavljanjem informacije na sajtu Ministarstva/Zavoda kao i kontaktom od strane predstavnika projektnog tima kancelarije Savjeta Evrope u Podgorici.